-Der kom advokat på sagen i går, så indtil videre bliver vi hvor vi er, siger Jens Tranum Lassen, der er formand for Kulturforeningen indtil 28 februar. Advokat Lars Munch Andersen kræver at få lov til at forklare sig for fogedretten og forsøger samtidig at få overblik over, hvad der er op og ned i de gældende aftaler. - Vores påstand er, at Fedtebrøds udlejning er at sammenligne med et erhvervslejemål. Det betyder, at der skal være en rimelig begrundelse for at opsige lejemålet, og at det skal ske med et rimeligt varsel, siger advokaten til Nordjyske. Så indtil videre bliver Fedtebrød i huset på Østerbro.

Referat:
Fedtebrød mener ikke, at opsigelsesvarslet er sket korrekt efter lejelovens regler. Derfor er udflytningen sat i bero.